12 साल की बच्ची के साथ सामूहिक दुष्कर्म, घटना के 21 घंटे बाद स्कूल जाकर दी परीक्षा

भीखोड़ाई (जैसलमेर)। राजस्थान के जैसलमेर जिले में एक 12 साल की लड़की से दो युवकों ने गैंगरेप किया। घटना के 21 घंटे बाद लड़की 8वीं की परीक्षा देने स्कूल पहुंची। बच्ची ने कहा कि इस घटना से उसकी जिंदगी रुकने वाली नहीं है। लड़की अब सोमवार को होने वाली अगली परीक्षा की तैयारी में जुट गई है।

घटना जैसलमेर के भीखोड़ाई कस्बे की है। बुधवार को स्कूल से घर लौटते वक्त लड़की को रास्ते में दो युवकों रमेश और गणेश ने उसे अगवा कर लिया और बाद में लड़की के साथ गैंगरेप किया। मेडिकल जांच में भी रेप की बात साबित हुई है। आरोपी रमेश गिरफ्तार कर लिया गया है, जबकि दूसरा फरार है। उसे पकड़ने के लिए पुलिस स्पेशन टीम गठित कर संभावित ठिकाने पर दबिश दे रही है।

पुलिस ने समझाया तो बच्ची को मिली पेपर देने की हिम्मत

घटना के अगले दिन लड़की को परीक्षा देनी थी। हालांकि, घटना की वजह से वह पूरी तरह टूट गई थी और परीक्षा देने से इनकार कर रही थी। इसके बाद डिप्टी एसपी धीमाराम विश्नोई और महिला पुलिसकर्मी उसके घर पहुंचे। पुलिसवालों और परिवार के सदस्यों ने लड़की को समझाया। पुलिस ने लड़की को बताया कि एक आरोपी को पकड़ लिया है और दूसरे की जल्द गिरफ्तारी का भरोसा दिलाया । परिवारवालों ने भी समझाया कि वह इस घटना को भूलकर पढ़ाई पर ध्यान दे। इसके बाद लड़की ने परीक्षा देने का फैसला किया। वहीं, पिता ने कहा- शायद ही कोई दूसरा मेरी बेटी जैसी हिम्मत दिखा पाए।

मां की मांग दोषियों को मिले रूह कंपा देने वाली सजा पीड़िता की मां ने पुलिस और स्थानीय प्रशासन से अपनी बच्ची के साथ हुए रेप के दोषियों को कड़ी से कड़ी सजा देने की मांग की है। मां की मांग है कि दोनों आरोपियों को रूह कंपा देने वाली सजा मिले ताकि आगे कोई भी ऐसा घिनौना काम न करे। वहीं, बच्ची के गांव के लोगों में भी घटना के बाद से काफी रोष है।

आगे की स्लाइड्स में देखें: संबंधित फोटो